'ቤት ጽሕፈት ቤተ ክህነት ኦሮሚያ' ንምቛም ክንቀሳቐሱ ዝጸንሑ ቀሺ በላይ መኮነን፡ ኣብ ትሕቲ ናይ ኢትዮጵያ ኦርቶዶክስ ተዋህዶ ቤተክርስትያን ኮይኑ፡ ግን ድማ ብደረጃ ክልል ኦሮሚያ 'ቤት ጽሕፈት ቤተክህነት' ክቐውም ድልየት ከምዘለዎም እዮም ገሊጾም። ቅድሚ ሓደ ዓመት ኣብ ዝሃብዎ መግለጺ "እቲ ሕቶ፡ ኣብ ትሕቲ ሓደ ሲኖዶስን ሓደ ፓትርያርክን ምምራሕ ከምዘሎ ኾይኑ፡ ናይ ዶግማን ቀኖናን ለውጢ ከይተገበረ፡ ናይ ምሕደራ ጸገም ዝፈትሕ መሓውር ንክህሉ ጥራይ እዩ" ምባሎም ይዝከር። እታ ቤተክርስትያን "ብዝተፈላለየ ቋንቋ ናብ ዝተፈላለየ ሕብረተሰብ" ተበጻሕነት ክህልዋ ከምዝግባእ ዝገልጹ ቀሺ በላይ፡ ነዚ ንምግባር ድማ መሓውር ወሳኒ ከምዝኾነ ይገልጹ ነይሮም። ኣብ ክልል ኦሮሚያ "[ንኢትዮጵያ ኦርቶዶክስ ቤተክርስቲያን] ከም ጓና ናይ ምርኣይ ዝንባለ" ከምዘሎ ዝገልጹ እቶም ቀሺ፡ ነዚ ንምፍታሕ፡ ንቋንቋ ኦሮምኛ ኣድህቦ ዝህብ ክልላዊ ቤት ጽሕፈት ቤተክህነት ምቛም ኣድላዪ እዩ ዝብል ቅዋም ነይርዎም። ጉዳይ ምቛም 'ቤተክህነት ኦሮሚያ' ኣብ 30 መዓልቲ ክምለስ ገደብ ግዜ ተቐሚጡ ቤተ-ክርስትያን ኢትዮጵያ፡ ዕርቅን ሰላምን ኣብ ምውራድ እንታይ ግደ ኣለዋ?
